|  |
| --- |
|  |

Kære skole- eller institutionsleder

Vi skriver til dig og alle andre skoleledere og institutionsledere, fordi vi står i en alvorlig situation, hvor alt for mange igen smittes med COVID-19. Der er brug for en hurtig, aktiv indsats for at sikre, at vi kan holde skolerne åbne. I foråret fik vi ved fælles hjælp bragt smittetallet ned. Det kan vi gøre igen.

Vi håber derfor, at du vil videresende eller dele det vedlagte brev til alle forældre, såfremt I har forældrenes kontaktoplysninger.

To budskaber er meget centrale at få ud til alle børn, unge og forældre:

* [Alle sociale arrangementer bør aflyses i forbindelse med skoler, fritidstilbud og ungdomsuddannelser.](https://www.sst.dk/da/Nyheder/2020/Sociale-arrangementer-ifm-dagtilbud-skoler-og-andre-boer-aflyses-i-den-kommende-tid) Der bør således ikke holdes sociale arrangementer eller arrangementer i forbindelse med skoledagen eller uden for almindelig skoletid fx klassefester og fælles morgenmad. Derudover anbefales det også at aflyse lejrskoler og studieture, da det i disse sammenhænge er vanskeligt at efterleve og opretholde krav og anbefalinger om hygiejne og afstand. Tiltagene er foreløbig gældende til den 4. oktober 2020.
* Brug smittestop-app’en, som man kan downloade på smittestop.dk

Er du skoleleder, opfordrer vi til at drøfte med lærerne, hvordan I kan sikre, at alle elever deltager i mindst et undervisningsforløb om COVID-19. Det er fx en mulighed at tage udgangspunkt i dette materiale, som Sundhedsstyrelsen har været med til at udvikle: <https://coronapaaskemaet.alinea.dk/>

Er du leder på en ungdomsuddannelse, kan du bruge børne- og undervisningsministerens appel til de unge i [denne video](https://media.videotool.dk?vn=357_2020092115261351891571394314).

Endelig er det en god idé, at lærere, undervisere eller pædagogisk personale tager en snak med børnene og de unge på den måde, de finder mest egnet. Inddrag også gerne elevrådene, så eleverne selv kan være til at gøre en indsats på den enkelte skole.

Sundhedsstyrelsen har udarbejdet [denne pjece rettet mod netop de unge](https://www.sst.dk/-/media/Udgivelser/2020/Corona/Ung-under-covid/Ung-under-COVID19.ashx?la=da&hash=FD526065FFEF093121F3F86E804FEE944CEC71B2), som I også er meget velkomne til at dele eller bruge på anden vis.

På forhånd tak for din forståelse og hjælp.

Med venlig hilsen

Pernille Rosenkrantz-Theil

&

Danske Skoleelever

DGS – Danske Gymnasieelevers Sammenslutning

Landssammenslutningen af Handelsskoleelever

Erhvervsskolernes Elevorganisation

DUF – Dansk Ungdoms Fællesråd

KL

Danmarks Lærerforening

Skolelederforeningen

BUPL

BUPL – Lederforeningen

DLO – Daginstitutionernes Lands-Organisation

Frie Fagskoler

Danmarks Private Skoler – grundskoler og gymnasier

Frie Skolers Ledere

Lilleskolernes Sammenslutning

Kristne Friskoler

Deutscher Schul- und Sprachverein

Danske Erhvervsskoler og -Gymnasier – Lederne

Danske Erhvervsskoler og –Gymnasier – Bestyrelserne

Danske HF & VUC

Danske HF & VUC – Bestyrelserne

GL – Gymnasieskolernes Lærerforening

Gymnasieskolernes Bestyrelsesforening

Ungdomsringen

Ungdomsskoleforeningen

Skole og Forældre

FOLA – Forældrenes Landsorganisation

FGU Danmark

AMU-centrene

TAMU

Danske SOSU-Skoler

Danske Landbrugsskoler

Uddannelsesforbundet

BKF – Børne- og Kulturchefforeningen

FH – Fagbevægelsens Hovedorganisation

FOA

DA – Dansk Arbejdsgiverforening